
Tiigi tn 2h ja 2k maa-ala detailplaneeringu vastuvõtmine ja avalikule väljapanekule suunamine 
1 Asjaolud ja menetluse käik

Detailplaneeringu algatamise ettepaneku on esitanud ArtDrive OÜ juhatuse liigi Alexander Kucher`i isikus. Detailplaneeringu koostamise eesmärgiks on kahe olemasoleva krundi liitmine, sihtotstarbe täpsustamine (ärimaa) ning ehitusõiguse määramine veoautode teenindushoone ehitamiseks (ehitusalune pindala 3980m², max 2 korrust, kõrgus kuni 10m). Lahendatakse ka juurdepääs Tiigi tänavalt ning parkimiskohtade loomine sõiduautode ja veoautode jaoks. Samuti lahendatakse maa-ala heakorrastus, likvideeritakse mõned puud ja nähakse ette kõrghaljastuse lisamist. Krundi perimeetril planeeritakse kuni 2m kõrgusega piirde paigaldamine. Määratakse ka tehnovõrkude asukoht ning nendega varustamine. Planeeritava ala pindala on ca 1,2 ha. Detailplaneering algatati 16.08.2007.a. Narva Linnavolikogu otsusega nr 332. 
Käeosolev detailplaneering muudab ja täpsustab kehtivat Narva linna üldplaneeringut. Üldplaneeringu järgne maakasutus näeb ette maakasutuse sihtotstarbe tootmismaa, detailplaneeringu järgi on maakasutuse sihtotstarve ärimaa.
Detailplaneering on koostatud vastavuses Planeerimisseaduse ja lähteülesande nõuetega. Narva LV Arhitektuuri- ja Linnaplaneerimise Amet teeb ettepaneku detailplaneering vastu võtta ja korraldada selle avalik väljapanek.
 2 Õiguslikud alused
Vastavalt kohaliku omavalitsuse korralduse seaduse §22 lõikele 2 ja Planeerimisseaduse §18 lõikele 1 ja lõike 7 punktile 2 teeb kohalik omavalitsus otsuse detailplaneering vastu võtta ning korraldada selle avalik väljapanek.
3 Otsus
1) Vastu võtta ja suunata avalikule väljapanekule Tiigi tn 2h ja 2k maa-ala detailplaneering.

2) Avalikustada detailplaneeringu vastuvõtmine ja avalikule väljapanekule suunamine kohalikes ja maakondlikes massiteabevahendites.

4 Rakendussätted

1) Otsus jõustub teatavaks tegemisest.

2) Otsust on õigus vaidlustada Tartu Halduskohtu Jõhvi kohtumajas 30 päeva jooksul alates jõustumisest.

